जनक माविलाई राष्ट्रपति शिल्ड
जनक मावि भीरकोट राष्ट्रपति रनिङ शिल्ड खेलकुद च्याम्पियन भएको छ । लोकतान्त्रिक मैदानमा सम्पन्न प्रतियोगितामा १४ स्वर्ण, ६ रजत, ७ कांस्य पदक जित्दै जनकले शिल्ड जित्यो ।
हेटौंडा — जनक मावि भीरकोट राष्ट्रपति रनिङ शिल्ड खेलकुद च्याम्पियन भएको छ । लोकतान्त्रिक मैदानमा सम्पन्न प्रतियोगितामा १४ स्वर्ण, ६ रजत, ७ कांस्य पदक जित्दै जनकले शिल्ड जित्यो ।टोलीले ५० हजार रुपैयाँ पुरस्कार पायो । दोस्रो भएको साविक विजेता महेन्द्र मावि छतिवनले ५ स्वर्ण, १३ रजत र ४ कांस्य पदक पायो । तेस्रो भएको महेन्द्र किरण मावि बसामाडीले ३ स्वर्ण र ४ कास्य जित्यो । भलिबल फाइनलमा जनता मावि सुकौरा विजयी भयो । सुकौराले वंशगोपाल मावि चौघडालाई हरायो । छात्रा भलिबलको उपाधि शारदा मावि आमभञ्ज्याङले जित्यो । शारदाले महेन्द्र मावि छतिवनलाई हराएको हो । कबड्डीको छात्रातर्फ भोजसिद्ध मावि हाँडीखोला पहिलो, सूर्योदय मावि सरिखेत दोस्रो र चण्डिका मावि शिखरकटेरी तेस्रो भए । भलिबलमा कृष्णआदर्श बोर्डिङ (छात्रा) र जनक मावि आमभन्ज्याङ (छात्र) तेस्रा भए ।छात्रछात्रा ३ हजार मिटर दौडमा जनक माविका विशाल श्रेष्ठ र सम्झना गौतम विजयी भएका छन् । प्रगतिका सागर लामा र वंशगोपालकी सपना तिमल्सिना दोस्रो तथा प्रगतिका सन्दीप श्रेष्ठ र महेन्द्र मावि छतिवनकी मनिका फुयाल तेस्रो भएका छन् । हाइजम्पमा जनज्योतिकी सञ्चमाया थिङ र भृकुटी माविका दिपेश भुलोन विजयी भए । जनकका दिलीप राई र जनज्योतिकी सरस्वती खडा दोस्रा तथा भृकुटीकी रिमा गोले र महेन्द्र माविका नवराज खडा तेस्रा भए ।विजेता खेलाडीलाई प्रदेश ३ मुख्यमन्त्री डोरमणि पौडेल, प्रदेशसभा सदस्य प्रेमबहादुर पुलामी, हेटौंडा उपमहानगरपालिकाका मेयर हरिबहादुर महत, आयोजक जिल्ला खेलकुद विकास समिति मकवानपुर अध्यक्ष माधव तिमल्सिनाले पुरस्कृत गरे । मुख्यमन्त्री पौडेलले हेटौंडा–६ गौरीटारमा रहेको केन्द्रीय खेलकुद प्रतिष्ठानलाई व्यवस्थित बनाउन आफू लागिपरेको बताए ।